WPF: A Beginner's Guide - Part 1 of n - CodeProject 12,635,662 members (26,632 online)
Last Visit: 31-Dec-99 19:00 Last Update: 10-Dec-16 22:31Refresh« Prev1234567891011 Next » • Bedrywe • Diere • Gids vir identifikasie van vee
'n Nuttige publikasie wat die identifikasie van vee stap vir stap verduidelik.
Hier is ‘n nuttige publikasie wat die identifikasie van vee stap vir stap verduidelik.
Die identifikasie van vee is ‘n saak wat elke veeboer raak. Die Departement van Landbou, Bosbou en Visserye het ‘n nuttige gids gepubliseer waarin ál die tersaaklike inligting beskikbaar is. Die publikasie kan hieronder gelees en afgelaai word.
Die naam van die publikasie is: Identifikasie van diere, in terme van die Wet op die Identifikasie van Diere (Wet No. 6 van 2002). Dis in September 2010 gepubliseer.
Die publikasie beskryf die nasionale register vir diere-identifikasiemerke (AIS), wat dien as ’n versterkte verdedigingslinie teen veediefstal; dit sal die identifisering van eiendom vergemaklik en opspoorbaarheid bevorder.
Van die afdelings in die gids beskryf hoe om ‘n identifikasiemerk te registreer, die pligte van vee-eienaars, die merk van stoetdiere, merkoperateurs, lettergroottes en ‘n merkgids, en nog vele meer.
Klik op die onderstaande PDF-dokument om die gids te lees of af te laai, asook vir die dokument om aansoek te doen vir die registrasie van ‘n identifikasiemerk by die Departement van Landbou.
Rig navrae aan: Me. Sanet Chilro Tel: 012 319 7433 sanetC@daff.gov.za Faks: 012 319 7551
Me. Zelda Wolfswinkel Tel: 012 319 7432 ZeldaW@Daff.gov.za Faks: 012 319 7551
2012/06/07 06:18:49 PM
Daar is nie n skakel om die gids vir die indentifikasie van vee af te laai nie
2012/06/08 07:17:40 AM
Dankie At, die fout is herstel.
2012/12/09 05:19:42 PM
Dis aaklig, diere mishandeling in die ergste graad. As jy te lui is om jou “steak” self gaar te maak kan jy dit by ‘n restaurant gaan koop. Geen diere mishandeling mag meer toegelaat word nie. Brand van diere is barbaars en alle persone betrokke moet onmiddelik aangekla word van diere mishandeling.
Die polisie brand nie die diere maar veroorsaak die mishandeling. Die RPO propageer die gesanik teen diefstal. Elke Boer weet dat dit die nalatigheid of slegtigheid van die polisie is wat diefstal bevorder. My eie beeste, 36 van hulle wat gesteel was, het ‘n skelm nie eers ‘n boete gekry nie. Hy moes net vir 6 maande nie meer steel nie. Is dit nou ‘n straf nadat hy skuldig gepleit het? Daar is geen erns om kriminele vas te vat nie.
Beeste word gekap, hulle hakskeen senings word gekap, hulle pote word afgekap. Gaan die brand of mishandeling help? Nee, ons moet elke klient inlig. Alle Europiese lande inlig. Elke persoon wat vleis koop moet sien hoe beeste mishandel word. Elke organisasie wat “groen” ondersteun moet alle diere mishandeling verdoem. Daar is ander beskaafde maniere van identifikasie.
Elke mens wat diere mishandelling ondersteun moet eerste gebrand word. STOP diere mishandeling. STOP die koop van gebrande diere.
2012/12/10 07:37:42 AM
Dit is net so "barbaars" om naalde in 'n klein onskuldige babatjie se arms in te druk, maar by verre die meeste ouers beskou hierdie paar minute se pyn as die moeite werd omdat dit die kind se kans verklein om vir die res van sy lewe mank te loop of verlam te wees a.g.v. polio. Gebruik bietjie logika asseblief.
2012/12/11 08:07:46 AM
Jan, eers wou ek jou nie antwoord maar toe besef ek duisende mense kan nog die artikels en kommentare lees. Kalfies word gebrand sodat hulle horings nie moet groei nie. Hoekom kry hulle nie ‘n bul waarmee jy die horings kan uit teel nie. Beeste kan met tatoeer merke in die ore gemerk word soos varke en skape. Baie gebruik reeds halsbande op diere. Die halsbande gee jou ‘n alarm sodra die band verwyder word of sodra dit jou plaas verlaat. Dan is daar nog DNA wat vir identifikasie gebruik kan word. Duisende beeste word jaarliks met brandmerke en al gesteel. Ook in die veld gekap en geslag. Dan ook nog bo-oor bestaande merke gebrand. Ek sien geen logika om diere te mishandel deur hulle te brand nie.